Eron prezidenti Hasan Ruhoniy odamlar Erondagi hukumatni almashtirishdan ko‘ra, IShIDga qarshi kurash masalasini muhokama qilishi kerakligini aytdi. Bundan tashqari, u havodan berilayotgan zarbalar samarali emasligini, bu orqali g‘alabaga erishib bo‘lmasligini ta’kidlagan. Ruhoniyning qo‘shimcha qilishicha, IShIDni bartaraf etib bo‘lgachgina, Suriyada siyosiy islohotlar o‘tkazish haqida o‘ylashni boshlasa bo‘ladi. U Rossiya tomoni ham shu fikrda ekaniga e’tiborni qaratgan. Biroz oldinroq, Ruhoniy Asadning Suriya hokimiyati tepada qolishi borasida tomonlar yakdil fikrda ekanini aytgani xabar qilingandi.